Veep (seriaal)

"Veep" (ingl lühend sõnadest Vice President) on HBO telesari. Komöödiasari räägib Ameerika Ühendriikide asepresidendi Selena Meyeri tegevusest. Peaosas Julia Louis-Dreyfus.

Tegelased
 "Veep" jälgib väljamõeldud USA asepresidendi Selena Meyeri tegevust. Meyerit kehastab Julia Louis-Dreyfus. Selena Meyer on endine senaator ja ühekordne presidendikandidaat. Meyer tunneb end tihti kõrvalejäetuna ning üritab teha kõik, et pildile pääseda. Samuti on tal tunne, et POTUS (ingl lühend sõnaühendist President of the United States) üritab temast pidevalt lahti saada. Meyer on ropu suuga ning ütleb, mida mõtleb. Seda loomulikult oma alluvate seltsis. Meyer on lahutatud ning tal on üks tütar – Catherine.
Amy Brookheimer (Anna Chlumsky) on Selena Meyeri büroojuhataja. Ta iseloomustab ennast kui asepresidendi "vigade otsija, probleemide lahendaja, lahkhelide lepitaja, kahtluste kaotaja, tagajärgede vaatleja, asjade läbimõtleja ja kõige tipuks kõikjal kõige tegija." Amy on valmis ohverdama oma maine, et päästa Selena oma.
 Gary Walsh (Tony Hale) on Selena lojaalseim kaaslane, tema isiklik abi. Ta on valmis tegema kõik, et Meyeril oleks hea.
 Mike McLintock (Matt Walsh) on asepresidendi büroo kommunikatsioonijuhataja. Mike on selles ametis olnud ajast, mil Meyer oli Marylandi senaator. Tema pühendumus tööle on tihti küsitav, näiteks ütles Mike endal olevat koera, saamaks seda tuua töökohustustest kõrvalehiilimiste ettekäändena.
 Dan Egan (Reid Scott) on Mike McLintocki parem käsi ehk asepresidendi büroo asekommunikatsioonijuhataja. Dan on ambitsioonikas ning töö asepresidendi juures on talle vaid ajutine koht. Tema unistuseks oleks töö Valges Majas. 

Osad
Esimene hooaeg (8 osa)
OsaEetrisPealkiri0122. aprill 2012Rahastaja (Fundraiser)0229. aprill 2012Jäätunud jogurt (Frozen Yoghurt)036. mai 2012Catherine0413. mai 2012Chung0520. mai 2012Hüüdnimed (Nicknames)0627. mai 2012Pesapall (Baseball)073. juuni 2012Täielik paljastus (Full Disclosure)0810. juuni 2012Pisarad (Tears)

Teine hooaeg (10 osa)

OsaEetrisPealkiri0114. aprill 2013Vahevalimised (Midterms)0221. aprill 2013Signaalid (Signals)0328.aprill 2013Pantvangid (Hostages)046. mai 2013Vic Alleni õhtusöök (The Vic Allen Dinner)0512. mai 2013Helsingi (Helsinki)0619. mai 2013Andrew072. juuni 2013Valitsuse töövõimetus (Shutdown)0810. juuni 2013 Esimene vastus (First Response)0916. juuni 2013 Jooksmine (Running)1023. juuni 2013 D.C.

Kategooria:Ameerika Ühendriikide komöödiasarjad
Kategooria:Poliitilised telesarjad
Kategooria:HBO telesaated